11. รายการระหว่างกัน

บริษัทฯได้ทำสัญญาเช่าอาคารพื้นที่ 640 ตารางเมตร พร้อมที่จอดรถจากบริษัท โลหการไทย จำกัด
ซึ่งเป็น Holding Company ถือหุ้นของบริษัทฯ ณ วันที่ 28 กุมภาพันธ์ 2550 จำนวน 41.89%
ของจำนวนหุ้นทั้งหมด โดยมีกรรมการร่วมกับบริษัทฯ เพื่อใช้เป็นที่ตั้งและสำนักงานของบริษัท
อายุสัญญาเช่าคราวละ 1 ปี ในอัตราค่าเช่าเดือนละ 80,000 บาท
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกัน

บริษัทฯ มีสัญญารับความช่วยเหลือทางเทคนิค กับ Mitsubishi Aluminum Co., Ltd.
ซึ่งถือหุ้นของบริษัทฯ จำนวน 13.39% ของจำนวนหุ้นทั้งหมด
เพื่อรับการถ่ายทอดความรู้ทางด้านเทคนิคในการพัฒนา
ประสิทธิภาพการผลิตและคุณภาพของผลิตภัณฑ์เดิมรวมถึงการผลิตผลิตภัณฑ์ใหม่ (Precoated Fin
Stock for Air Condition) อายุสัญญา 10 ปี นับแต่วันที่ 21 ธันวาคม 2538
บริษัทจะต้องจ่ายค่าตอบแทนมูลค่า 205,000,000 เยน แบ่งจ่ายเป็น 7 งวด ในระหว่างปี 2546
บริษัทได้ชำระเงินดังกล่าวแล้วทั้งจำนวน นอกจากนี้บริษัทฯ
ได้มีการตกลงต่อสัญญาและรับความช่วยเหลือทางเทคนิค (เพิ่มเติม)
ในส่วนการปรับปรุงคุณภาพและเทคนิคการผลิตผลิตภัณฑ์ที่จำหน่ายไปยังลูกค้าญี่ปุ่น โดยบริษัทฯ
จะต้องจ่ายเงินค่าตอบแทนอีก เดือนละ 500,000 บาท นับแต่เดือนพฤศจิกายน 2547 เป็นต้นไป
และมีการต่ออายุสัญญาออกไปถึงเดือนธันวาคม 2549 รวมเป็นเงิน ค่าตอบแทนที่บริษัทจ่ายในปี
2549 รวมจำนวน 6 ล้านบาท

บริษัทฯ มีข้อตกลงกับผู้ถือหุ้นกลุ่ม Mitsubishi ซึ่งประกอบไปด้วย Mitsubishi Aluminum
Co., Ltd., Thai-MC Co., Ltd. และ Mitsubishi Corporation
โดยมีสาระสำคัญว่าบริษัทฯ แต่ตั้งให้ Mitsubishi Aluminum Co., Ltd. และ Thai-MC
Co., Ltd. หรือ ผู้ที่ Mitsubishi Aluminum Co., Ltd. และ Thai-MC Co., Ltd.
ได้แต่ตั้งที่มีความเหมาะสมให้เป็นผู้จัดจำหน่ายผลิตภัณฑ์ ซึ่งปัจจุบันได้แต่งตั้ง MALC Thai Co.,
Ltd. เป็นผู้จัดจำหน่ายเพื่อเป็นการขยายฐานการขายสินค้า
(วัสดุที่ยังไม่ได้เคลือบและที่เคลือบแล้ว) ไปยังลูกค้าญี่ปุ่น ซึ่งบริษัทฯ มีฐานะเป็นผู้ขาย
ผู้จัดจำหน่ายมีฐานะเป็นผู้ซื้อ (ไม่ได้เป็นตัวการหรือตัวแทนของกันและกัน) บริษัทฯ
จะขายผ่านผู้จัดจำหน่ายไปยังลูกค้า และส่งมอบสินค้าให้ลูกค้าตามใบสั่งซื้อของผู้จัดจำหน่าย ที่บริษัทฯ
ยอมรับ เงื่อนไขการค้าโดยทั่วไป (ไม่ต่างกับลูกค้าทั่วไป) เป็นครั้ง ๆ ไป อายุสัญญา 10 ปี
นับแต่วันที่ 21 ธันวาคม 2538 และมีการต่ออายุสัญญาชั่วคราวออกไปถึงเดือนธันวาคม 2549
โดยในปี 2549 มีมูลค่ารายการรวม 772.82 ล้านบาท

นอกจากนี้ในเดือนธันวาคม 2549 นี้ หลังจากได้รับอนุมัติจากที่ประชุมผู้ถือหุ้น บริษัทฯ
ได้เข้าเซ็นสัญญารับความช่วยเหลือทางเทคนิคใหม่ กับ Mitsubishi Aluminum Co., Ltd.
มีระยะเวลา 10 ปี นับแต่วันที่ 27 ธันวาคม 2549 (ต่อเนื่องจากสัญญาเดิม)
โดยมีวัตถุประสงค์เพื่อรับการถ่ายทอดความรู้ด้านเทคนิคในการพัฒนา ประสิทธิภาพการผลิต
และคุณภาพของผลิตภัณฑ์รวมทั้งคิดค้นผลิตภัณฑ์ใหม่ (New Product) อันประกอบด้วย
แผ่นอลูมิเนียมสำหรับระบายความร้อนในอุตสาหกรรมรถยนต์
แผ่นอลูมิเนียมชนิดใหม่สำหรับเครื่องปรับอากาศ และผลิตภัณฑ์อื่น ๆ ตามที่ตกลง
ทั้งนี้มีมูลค่าตอบแทนดังนี้

-   ค่าสิทธิเบื้องต้น (Innitisl Royalty) จ่ายปีละ 7 ล้านเยน ภายในสิ้นปี 2550-2552
    รวม 3 ปี

-   ค่าสิทธิรายเดือน (Fixed Monthly Royalty) จ่ายเดือนละ 500,000 บาท
    ต่อการส่งวิศวกร 2 คน มาประจำที่บริษัทฯ (ไม่รวมเงินเดือนและสวัสดิการอื่น ๆ)
    เท่าที่ยังคงทำงานที่บริษัทฯ

-   ค่าสิทธิต่อเนื่อง (Running Royalty) จ่ายเป็นรายไตรมาส 4.5 – 6 % ของ Roll
    Margin (ยอดขายหักราคาอลูมิเนียมอินกอท และ Premium) ตลอดอายุสัญญา

และบริษัทฯ ยังได้เข้าทำสัญญาการเป็นผู้จัดจำหน่ายฉบับใหม่ (Exclusive Distribution
Agreement) กับ Mitsubishi Group โดยแต่งตั้งให้ MALC-Thai Co., Ltd.
เป็นผู้จัดจำหน่าย และ Thai-MC Co., Ltd. เป็นผู้จัดจำหน่ายช่วง
เพื่อขยายฐานการจำหน่ายผลิตภัณฑ์แผ่นอลูมิเนียมไปยังลูกค้าญี่ปุ่น อายุสัญญา 10 ปี
ต่อเนื่องจากสัญญาเดิม โดยมีเงื่อนไขการค้าโดยทั่วไปเช่นเดียวกับสัญญาเดิม

บริษัทฯ ได้ทำสัญญาเช่าที่ดินด้านข้างและด้านหน้าของที่ดินบริเวณโรงงานของบริษัทฯ รวมเนื้อที่ 9
ไร่ จากนางนิดา ชิตานนท์ ซึ่งถือหุ้นของบริษัทฯ ณ วันที่ 28 กุมภาพันธ์ 2550 จำนวน 2.49%
ของจำนวนหุ้น ทั้งหมด และในฐานะเจ้าของกรรมสิทธิ์รวม เพื่อใช้เป็นที่ตั้งอาคาร เก็บวัสดุ อุปกรณ์
เศษวัสดุเหลือใช้ อาคารที่พักพนักงาน และที่จอดรถ อายุสัญญาเช่าคราวละ 1 ปี
ในอัตราค่าเช่าเดือนละ 60,000 บาท
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด

บริษัทฯ ได้ซื้อเสาเข็มพร้อมบริการตอกจากบริษัท ยูไนเต็ดคอนสตรัคชั่นแมติเรียล จำกัด
ผู้ผลิตเสาเข็มโดยมีกรรมการร่วมกับบริษัทฯ
เพื่อใช้เป็นฐานรากของอาคารและเครื่องจักรเป็นครั้งคราวตามความจำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด
โดยในปี 2549 มีมูลค่ารายการรวม 1.05 ล้านบาท

บริษัทฯ ได้ว่าจ้างบริษัท นิติคาสติ้ง จำกัด ผู้รับจ้างผลิตงานเหล็ก โดยมีกรรมการร่วมกับบริษัทฯ
ให้ผลิตวัสดุใช้สิ้นเปลืองที่จำเป็น
ซึ่งเป็นไปตามการดำเนินธุรกิจปกติและเงื่อนไขการค้าโดยทั่วไปที่ตกลงกันเทียบเคียงราคาตลาด
โดยในปี 2549 มีมูลค่ารายการรวม 1.62 ล้านบาท

บริษัทฯ ได้ซื้อวัสดุใช้สิ้นเปลือง (ถุงมือ ผ้าปิดจมูกฯ) จากบริษัท สิริหทยานนท์ จำกัด
ผู้จำหน่ายวัสดุใช้สิ้นเปลือง โดยมีกรรมการร่วมกับบริษัทฯ ตามความจำเป็น
ซึ่งเป็นไปตามการดำเนินธุรกิจปกติและเงื่อนไข การค้าโดยทั่วไปเทียบเคียงราคาตลาด โดยในปี
2549 มีมูลค่ารายการรวม 6.71 ล้านบาท

บริษัทฯ ได้จำหน่ายผลิตภัณฑ์ให้กับบริษัท ไทยรีฟริเจอเรชั่น คอมโพเน้นท์ จำกัด ผู้ผลิตอุปกรณ์ตู้เย็น
มีกรรมการร่วมกับบริษัทฯ
ตามคำสั่งซื้อที่เป็นไปตามการดำเนินธุรกิจปกติและเงื่อนไขการค้าโดยทั่วไปเทียบเคียงราคาตลาด
โดยในปี 2549 มีมูลค่ารายการรวม 68.48 ล้านบาท

( ดูงบดุลและหมายเหตุประกอบงบการเงินประกอบ )